
Želim putovati u…GRAD EUROPE
Upute za učenike

Ovo su upute za vaš mali znanstveni projekt, priču koju ćete ispričati na drugačiji način. 
Za početak ćete dobiti upute koje morate slijediti, ali konačnu priču pišete sami. 

Koristit ćete se znanstvenim metodama:
istraživanjem, rješavanjem problema, postavkom hipoteze, zaključkom.

Istraživat ćete i voditi dnevnik istraživanja.

Napisat ćete pismeno izvješće.

Što je i kako voditi dnevnik istraživanja?

Dnevnik istraživanja je važan dokument koji služi kao dokaz da ste nešto napravili u određenom trenutku.

1. Pripremite bilježnicu ili fasciklu u koju ćete bilježiti sve važno što se događa oko projekta.
2. On ne mora biti uredno pisan, to je dio za skice, natuknice, ona j„u šporko“ rad koji služi vama da se nakraju lako snađete. 
3. Što ga detaljnije pišete lakše ćete na kraju „srediti“ cijeli rad.


Tijekom rada na projektu istražit ćete kako biste organizirali putovanje u jedan od gradova Europe u koji želite otputovati sa svojom obitelji.
Ovdje su neka pitanja na koje ćete pokušati pronaći odgovore:

· Koliko je taj grad udaljen od Zadra?

· Kako izraditi troškovnik putovanja?

· Kako upoznati grad koristeći literaturu i internet?

Matrijali:

Potrbno je:

· bilježnica ili mapa za vođenje dnevnika istraživanja

· atlas i geografska karta

· ravnalo

· džepno računalo
· računalo

U nastavku uputa slijedi  opis postupaka rada na projektu.

Geografija- Upoznavanje grada, regije i države u koju putujete

Istražit ćete u literaturi, na Internetu, u turističkim agencijama, razgovorom s ljudima koji su bili ili žive u tom gradu sve što možete doznati, a čini vam se bitno za vaš grad.

Mnoge posebnosti, zanimljivosti, ono bitno sastavi u referatu vezano za svaki dolje navedeni predmet.

· GEOGRAFIJA: geografske značajke grada ,regije ,države, industrija,...

· POVIJEST: bitni događaji koji su obilježili stvaranje grada, države...

· VJERONAUK: Svetac zaštitnik grada...

· BIOLOGIJA: flora, fauna regije, bitne značajke,...

Matematika-1.dio Određivanje udaljenosti 

KOD KUĆE

1. Odaberite jedan grad u Europi u koji biste željeli otputovati. Pročitajte ove upute da biste  znali pripremiti  potrebne materijale.

2. Zapišite u svoj dnevnik istraživanja koji ste grad izabrali i obrazložite svoj odabir.Svaki učenik u razredu mora izabrati različiti grad.

3. Procijeni udaljenost odabranog grada od Zadra i zapiši to u svoj dnevnik istraživanja.
4. Razmisli kako bi trebala izgledati tablica koju ćete koristiti za unos mjerenja.

SAT MATEMATIKE

5. Podijelite se u grupe(4-6 učenika po ranijem dogovoru,...)

6. Svaka grupa treba osmisliti kako će izmjerit udaljenost gradova na zemljopisnoj karti. Važne detalje, prijedloge i argumente zapišite u svoje dnevnike istraživanja.

7. Tablicu za unos podataka skicirajte u svoj dnevnik istraživanja.

8. Na nekoliko različitih zemljopisnih karata izmjerite udaljenost od Zadra do vašeg grada.Svoje podatke zapisujte u tablicu.
9. Mjerenje na svakoj karti ponovite bar tri puta radi bolje preciznosti.
10. Zabilježi mjerilo karte.

KOD KUĆE

11. Tablice možete obraditi i na računalu(u Wordu ili Exelu)

12. Potražite u knjižnici,na Internetu i sl. stvarne podatke o udaljenosti tih gradova. Nađite i podatak o udaljenosti glavnih gradova dvije države-Hrvatske,Zagreba i glavnog grada izabrane drževe.

13. Usporedite te udaljenosti sa svojom procjenom.

14. Prikupite podatke o:

· Potrošnji goriva automobila kojim biste putovali u odabrani grad(koliko je to litara na svakih 100 km prijeđenog puta)

· Cijeni goriva koje koristi automobil kojim biste putovali u odabrani grad

Navedene podatke ćete prikupiti razgovorom s vlasnikom automobila,u auto-klubu, internetu i sl.Svaki podatak do kojeg ste došli zabilježite u svoj dnevnik s datumom , možete izrezati ili isprintati članak i spremiti ga u mapu.
SAT MATEMATIKE

15. Na sat matematike ponesite rezultate svih mjerenja koje ćemo zajedno obraditi.

16. Ponesite i podatke o gorivu koje vaš izabrani automobil troši i cijenu po litri.

17. Koristeći mjerilo karte preračunajte izmjerenu duljinu u udaljenost u prirodi.

18. Izradite grafički prikaz proporcionalnalne ovisnosti udaljenosti u prirodi o duljini izmjerenoj na karti(graf mjerila karte)
19. Izračunajte koliko bi vam litara goriva bilo potrebno da biste vašim izabranim automobilom prešli put od Zadra do vašeg grada.

20. Izradite grafički prikaz proporcionalnalne ovisnosti potrošnje goriva o duljini puta za vaš automobil.

21. Izračunajte koliko bi koštalo gorivo za cijeli put,u dva smjera.

SAT INFORMATIKE ILI KOD KUĆE

22. Napravi grafički dijagrame koje ste radili na satu matematike.

Ovim je prvi dio projekta priveden kraju.Sve pisane materijale u dnevniku istraživanja i na računalu potrebno je sačuvati za nastavak i završetak projekta.
2.DIO :  Izrada troškovnika putovanja

KOD KUĆE

1. Osmislite troškovnik putovanja za svoju obitelj u trajanju od 5 do 10 dana. 

2. Razmislite koliko biste novaca potrošili za putovanje i pokušajte predvidjeti što vam sve na putovanju treba,kao noćenje.hrana,cestarina,zabava,ulaznice za muzej...Obavezno u troškovnik trebate unijeti cijenu goriva koju ste odredili u prvom dijelu projekta.

3. Pronađi u kojem ćete hotelu ili apartmanu biti smješteni ti i tvoja obitelj u gradu u koji putujete, ali i u gradovima kroz koje ćete putem stati i odmoriti se. Zapišite cijene iz ponude.

4. Istražite postoji li jeftiniji oblik putovanja u vaš željeni grad koji nudi neka turistička agencija, postoji li jeftiniji put avionom i u koje vrijeme, usporedi cijene za tvoju obitelj ako biste putovali avionom, autobusom ili vlakom.

5. Tabelarno prikažite troškovnik,s popisom stavki i troškovima za svaku pojedinu stavku.

SAT MATEMATIKE

6. Donijeti pripremljeni troškovnik.
7. Za svaku stavku izračunati postotni udio u ukupnoj cijeni troškova. Dobivene podatke dopuniti u tablici troškova.

8. Izradi stupčasti dijagram u kojem prikazuješ početne procijenjene podatke o potrošnji(u kn)

9. Izradite stupčasti dijagram koji prikazuje  izračunatu potrošnju po stavkama ( u kn i %)

10. Izradite kružni dijagram koji prikazuje izračunatu  potrošnju po stavkama ( u kn i %)

SAT INFORMATIKE ILI KOD KUĆE

11. Izradite tabelarni prikaz troškovnika u Excel-u.

12. Izradite kružne i stupčaste dijagrame na temelju tablica koje ste upisali.

KOD KUĆE

13. Zapišite svoja zapažanja o izradi dijagrama u školi u bilježnici i na računalu. Kakve su sličnosti i razlike?
14. Napravite plan mjesečne obiteljske štednje u visini 500 kn i odredite ovisno koliko novca planirate potrošiti kada se najranije može realizirati vaše putovanje.
15. Napišite 10 rečenica na jeziku zemlje u koju putujete koje mislite da će vam biti nužne za razumijevanje(npr. dobar dan, gdje se nalazi…, koliko košta…)
Izvješće 

Cijeli projekt sada treba uobličiti u pismeni rad koji ćete predati na pregled.Sastoji se od više djelova koji su redom:
Naslovnica

Sadržaj

Sažetak

Uvod

Teoretski dio 

Mjerenja i podaci

Zaključak 

Zahvale
Izvori 

Pisanje izvješća

Vaše pisanje izvješća je prikaz cijelog rada. Njega će čitati osobe koje nisu upoznate s vašim zadatkom, ali nakon čitanja mora im biti jasno što i zašto ste radili, kakvi su rezultati i zaključci projekta i odakle informacije o tome.

Izvješće mora biti uvezano i otipkano, počinje naslovnicom, sadržajem, sažetkom, nastavlja se uvod, mjerenja i podaci, zaključak, popis literature i izvora.

1. Naslovnica 
Naslov treba naznačiti temu (ime odabranog grada) i ime, prezime i razred.

2. Sadržaj
Na drugoj stranici j rada mora pisati sadržaj –popis svega što se nalazi u radu (kao u svakoj školskoj knjizi) sa brojem stranice na kojoj se nalazi.

3. Sažetak
 Sažetak  je kratki pregled cijelog projekta. U njemu ćete u nekoliko rečenica  opisati što ste sve radili u projektu.

4. Uvod
Uvod  je dio u kojem ćete detaljnije objasniti dijelove projekta, što proučavate, zašto ga radite, koji je cilj i na koji način to radite

5. Teoretski dio
Predstavite grad  koji ste upoznali, o kulturi, povijesti, znamenitostima. Potkrijepite ih slikama. Ovo je geografski dio projekta.

6. Mjerenja i podaci
Mjerenja i podaci su matematički dio projekta. Tu ćete prikazati vaše tablice mjerenja na karti i gradove kroz koje prolazite, graf mjerila karte, graf potrošnje goriva, tablicu troškovnika putovanja , stupčasti i kružni dijagram relativnih frekvencija troškovnika putovanja,  prikazat ćete ukupnu planiranu potrošnju i opisat plan godišnje štednje i kada biste mogli realizirati putovanje. Popis fraza na jeziku zemlje u koju putujete.
Ovdje ćete zapisati i plan putovanja po danima što planirate vidjeti pojedini dan, koliko se planirate zadržati na putu i gdje ćete biti smješteni. Ako ste pronašli neku povoljniju ponudu za putovanje preko neke turističke agencije, obrazložite zašto želite tako putovati..


7. Zaključak
U zaključku napišite nekoliko rečenica što ste otkrili u istraživanju na ovom projektu.

8. Izvori
Navedite svu literaturu ( knjige s naslovom, imenom autora, izdavačem, datumom izdavanja),
časopise, enciklopedije(sa stranicom koju ste koristili), internetske adrese korištene u radu kao i izvore slika 

9. Zahvale
Ako vam je netko pomogao u izradi projekta ovo je odlična prilika da mu se zahvalite tako da mu napišete ime uz zahvalu.




